

|  |
| --- |
| **ОБОБЩЕНА ИНФОРМАЦИОННА СПРАВКА**  **НА КОМИСИЯТА ПО ПОМИЛВАНЕ** |
| **януари 2025 г. – август 2025 г.** |

Администрация на президента

**СЪДЪРЖАНИЕ:**

1. **Дейност по разглеждане на молби за помилване**
2. **Практика на Комисията по помилването**
   1. Предложения за прекратяване на разглеждането
   2. Предложения за отказ от упражняване на правото на помилване
   3. Предложения за помилване

На основание чл. 9(4) от Правилата за работа на Комисията по помилване (ПРКП), утвърдени с Указ № 38/22.01.2022 г. на Президента на Република България

**1. ДЕЙНОСТ ПО РАЗГЛЕЖДАНЕ НА МОЛБИ ЗА ПОМИЛВАНЕ**

За месеците януари – август 2025 г. в Комисията са постъпили общо 240 молби, от които 154 нови случая и 86 вече разглеждани и/или подадени по електронен път. Комисията е провела 12заседания, на които е решила общо 146 молби.

* 1. **ДВИЖЕНИЕ НА МОЛБИТЕ**

Броят на разгледаните и решени молби и сроковете за тяхното разглеждане и решаване зависи от навременното получаване на информация, която Комисията изисква от други държавни органи, най-важните от които са затворните администрации.

| **Заседание,**  **дата** |
| --- |
| **Разпределени**  **(за докладване в заседание)** | **докладвани** | **решени** |
| **09.01.2025 г.** | 16 | 16 | **16** |
| **16.01.2025 г.** | 11 | 11 | **11** |
| **23.01.2025 г.** | 15 | 15 | **15** |
| **06.02.2025 г.** | 10 | 10 | **10** |
| **13.02.2025 г.** | 8 | 8 | **8** |
| **20.02.2025 г.** | 15 | 15 | **15** |
| **06.03.2025 г.** | 8 | 8 | **8** |
| **10.04.2025 г.** | 11 | 11 | **11** |
| **15.05.2025 г.** | 14 | 14 | **14** |
| **24.06.2025 г.** | 8 | 8 | **8** |
| **10.07.2025 г.** | 15 | 15 | **15** |
| **24.07.2025 г.** | 15 | 15 | **15** |
|  |  |  |  |
|  |  |  |  |
| **ОБЩО: 12 заседания** | **146 146 146** | | |

**2. ПРАКТИКА НА КОМИСИЯТА**

**2.1 ПРЕДЛОЖЕНИЯ ЗА ПРЕКРАТЯВАНЕ НА РАЗГЛЕЖДАНЕТО**

През периода Комисията се е произнесла с предложение за прекратяване на разглеждането по 6 молби. Продължават да са най-голям брой предложенията за прекратяване, в случаите на подадена нова молба непосредствено след произнасяне на Вицепрезидента с отказ от помилване по предишната молба и в новопостъпилите молби не са изложени нови обстоятелства, които са важни или изключителни или не са разглеждани от Комисията, и които да налагат разглеждане на случая по същество. Друго основание за прекратяване разглеждането на молбите е изтърпяно наказание към датата на разглеждането на молбата.

**2.2. ПРЕДЛОЖЕНИЯ ЗА ОТКАЗ ОТ ПОМИЛВАНЕ**

Както и в предходни периоди, най-голям е делът на молбите, по които Комисията е предложила на Вицепрезидента да се произнесе с отказ от помилване - 138. Основен мотив е липсата на изключителни обстоятелства, които обуславят приложението на помилването като институт, свързан с проявата на висша държавна милост, хуманност и милосърдие.

**2.3. ПРЕДЛОЖЕНИЯ ЗА ПОМИЛВАНЕ**

През периода Комисията е направила 2 предложения за помилване и молителите са помилвани с Укази на Вицепрезидента.